Tervetuloa katsomaan ohjelmasarjaa: Katselkaa Herran tekoja
Tämä ohjelmasarja kertoo Jumalan johdatuksesta.
Tänään haluan kertoa jotain Jeesuksesta, suhteestamme Häneen.
Tapasimme juutalaisen nuoren miehen, -
joka oli perehtynyt kabbalismiin ja oli siitä hyvin kiinnostunut.
Hän väitti tuntevansa hyvin näitä asioita, Jumalan asioita, Raamattua.
Ajatteli tietävänsä myös Jeesuksesta.
Hän sanoi juuri lukeneensa kirjaa, joka oli niin hurja, -
ettei voinut lukea kuin vähän kerrallaan, ettei tule "hulluksi".
Uudesta testamentista, hän sanoi: "Sitä ei saa lukea."
Uutta testamentti hänellä ei ole lupa lukea.
Sanoimme hänelle, ettei Uusi testamentti ole vaarallinen.
Uusi testamentti on itseasiassa vaarallinen vain -
sielunviholliselle meissä ja meitä houkuteleville kiusauksille.
Niille se on vaarallinen, mutta meille se on hyvä.
Jotkut Jeesukset sanat ovat joidenkin mielestä kovia, -
tai saattavat kuulostaa kovilta, mutta eivät olleet kovia ihmisille.
Ne olivat kovia syntiä ja epäuskoa kohtaan, jotka tuhoavat meitä.
Jotka turmelevat elämämme, jotka sitovat meidän elämämme.
Niitä kohtaan Jeesuksen sanat olivat kovia, eivät meitä kohtaan.
Meitä Hän rakastaa.
Kuinka onnellisia opetuslapset olivatkaan Jeesuksen seurassa.
He kokivat selkeyttä ja rauhaa.
Ja näkivät Jumalan sanan edessään niin ihmeellisen avoimena.
Heille vanha testamenttikin alkoi avautua kirkkaasti.
Sanoinkin miehelle, joka oli kabbalismista kiinnostunut: -
"Uuden testamentin kautta Raamatun sana avautuu niin ihmeellisesti".
Eräälle Rabbillekin sanoin kerran: -
"Näen tämän Raamatun kokonaisuutena.
Vanha- ja Uusi testamentti avaavat toisiaan kirkkaasti."
Emme ymmärtäisi Uutta testamenttia, ilman Vanhaa testamenttia.
Emme ymmärtäisi Vanhaa testamenttia, ilman Uutta testamenttia.
On vain yksi kokonaisuus, vanha liitto ja uusi liitto.
Tällaista kirkkautta ja ihmeellistä rauhaa -
opetuslapset saivat kokea Jeesuksen seurassa -
ja varmuutta, vanhuskauden ihmeellistä läsnäoloa.
Ei tarvinnut pelätä tulevansa hulluksi, vaan sai kokea valtavaa rauhaa.
Tämä on totisesti oikea tie.
Kaikenlaisen sekavuuden keskellä, katsoessamme Jeesukseen, -
hyvään Paimeneemme, saamme rauhaa.
Kun tapaamme monenlaisia ihmisiä, -
erilaisten sekavien uskontojen vallassa olevia ihmisiä -
ja heidän puheita kuuntelemme, niin meistä on ihanaa, -
että meillä on hyvä Paimen, ja tiedämme, -
ettei Häntä parempaa Paimenta ole. Kaikki muu niin tuntuu sekavalta.
Hän antaa meille rauhan ja levon.
Ihmeellinen, Jumalan rauhan, shalom todella tulee meidän sydämeemme.
Joh. 15:15 sanoo:
"En minä enää sano teitä palvelijoiksi, -
sillä palvelija ei tiedä, mitä hänen herransa tekee; -
vaan ystäviksi minä sanon teitä, sillä minä olen ilmoittanut teille kaikki, -
mitä minä olen kuullut Isältäni."
Kaiken, Hän ilmoittaa meille Isän. Hänessä Isä tulee meille näytetyksi.
"Ystäviksi minä sanon teitä." Hän ilmoittaa meille kaiken.
Me emme ole epäselvyydessä.
Kun näitä asioita puhutaan tässäkin ohjelmassa, on ihana kertoa, -
miten selvää ja kirkasta meille on Jumalan sana tänä päivänä.
Juutalaiset nuoret miehet olivat pitämässä kojua.
Nina mainitsi heistä eräässä ohjelmassa.
Heillä oli kolmihaarainen kynttilä kynttilärasian kannessa.
Kysyin: "Miksi siinä on kolme"?
Meillä oli myös lappusia mukana, jossa oli kolmihaarainen kynttilä -
ja ne kertoivat Jeesuksesta. Annoin heille sellaisen.
He sanoivat, että Rabbi on sanonut, että pitää olla kolmihaarainen.
Itse en jaksaisi tyytyä sellaiseen vastaukseen.
Sillä Herra Jeesus, tuli ilmoittamaan meille kaiken.
Hän tuli puhumaan meille selväksi kaiken, Hän on todellinen Rabbuuni.
Kerran löysimme linja-autolipun, linja-auton penkiltä.
Niina otti sen ja huomasimme, että siinä on vielä matkoja jäljellä.
Emme itse sitä enää tarvinneet, koska aika lipussa meni umpeen.
Linja-auto asemalta poispäin jo käveltyämme tapasimme miehen, -
ja Niina kysyy mieheltä: "tarvitsetko sinä tätä lippua"?
Tuo tummaihoinen mies sanoi: "Kyllä tarvitsen".
Niina sanoi: "Se on sitten Jumalalta sinulle".
Ei ollut isosta rahasta kysymys mutta mies sanoi: -
"Jumala kehotti minua tulemaan tänne seisomaan.
Koen, että Jumala lähetti teidät, tähän minun luokseni."
Sitten hän kertoi lähtevänsä eteenpäin sillä lipulla.
Ymmärsin, että Jumala on kutsunut hänen menemään jonnekin.
Olipa siunattua tavata hänet.
Olimme menneet kauppakeskukseen ja sieltä olimme lähdössä pois.
Emme jääneet ilman lippua itsekkään.
Linja-auto pysäkillä messiaaninen juutalaisnainen, Jeesukseen uskova, -
antoi meille alennuskupongit linja-autolippuihin.
Pojillekin hän antoi keksejä ja leikkilentokoneet.
Saimme hetken jutella hänen kanssaan -
pelastuksesta ja Jeesuksesta. Ihmeellistä on Jumalan johdatus.
Ihmeellistä on olla Hänen ystävänsä.
Amerikassa katsoimme uutislähetystä -
ja siellä oli säätiedotuksen lukija.
Hän katsoi kartalta lähestyvää myrskyä erään kaupungin yli.
Hän totesi, että myrsky on menossa suoraan kohti kaupunkia.
Hän painoi päänsä käsiinsä ja sanoi: "Rakas Jeesus, auta heitä".
Rukoilin hänen kanssaan, ja ilahduin siitä, -
kuinka aidosti ja nöyrästi hän oli valmis rukoilemaan julkisesti.
Ja otti mukaan kaikki katsojat.
Tuli toisaalta kaipaus, että voisipa Suomessakin, -
erilaisten vaikeuksien kohdalla, olla niin paljon nöyryyttä toimittajilla, -
että uskaltaisivat pyytää Jumalalta apua ja armahdusta meidän kansalle.
Meillä on suuri syy rukoilla politikkojen ja päättäjien puolesta.
Erilaisten toimijoiden puolesta, että tulisi aito välittäminen.
Ei lainalaisia, ikään kuin osoituksia hyvyydestään, -
vaan Jumalan aitoa rakkautta.
Jumala on luonut meidät omiksi kuvikseen.
Hän on luonut meidät ihmeellisiksi, tunteviksi, välittäviksi, rakastaviksi.
Minulle tulee tästä hyvä vertaus...
Amerikassa käydessämme olimme syömässä sushi-ravintolassa.
Siellä oli robottitarjoilija.
Olimme tilanneet ihmiseltä ovella vettä ja -
kun oli kylmä päivä sanoimme: -
"Älä laita jäitä siihen, koska meillä oli tosi kylmä."
Robottitarjoilija tuli meidän luoksemme niin yllättäen, että säpsähdimme, -
että tuoko on se, joka tuo vedet.
Se tuli sieltä mukanaan kaksi lasia vettä, joissa oli jäitä.
Ymmärsimme, että ne oli meille. Ei se mitään puhunut.
Otimme ne siihen pöytään mutta mietin, -
voinko sanoa sille: "Kiitos, mutta tilasimme vettä ilman jäitä."
Kun näitä ajattelin, totesin, että on aivan turhaa sille puhua, -
se on robotti. Se on ohjelmoitu toimimaan tiettyjen kaavojen mukaan.
Se osaa just sen verran, että tuo meille pöytään, -
sen, mitä se on lähetetty tuomaan.
Ei se ymmärrä, jos minä sille jotain sanon.
Me ei olla robotteja, ei kaavojen mukaisesti toimivia.
Aina meistä joku poikkeaa jostain, vaikka olisi kuinka rutinoitunut -
tai uskonnollinen tai mitä tahansa yrittäisi noudattaa, ei onnistu.
Emme pysty siihen, joten taivutaan siihen Jumalan väkevän käden alle.
Hän on pyhä, Hän on suorastaan peljättävä.
Kun ajattelen Jumalaa, joskus tunnen sisäistä vapinaa.
Kuinka suuri ja Pyhä Hän on.
Hän on luonut meidät toteuttamaan omia tekojaan.
Saamme olla Kristuksessa Jeesuksessa pyhitetyt -
toteuttamaan Hänen tekojaan, Hänen rakkaudenosoituksiaan.
Tulee mieleen myös eräs kerta, -
kun kohtasimme Amerikassa nuoren miehen.
Oletin, että hän on kadulla asuva, -
kenties päihteiden riippuvuudessa oleva ihminen.
Hän tuli pyytämään meiltä rahaa.
Olimme jo loppumatkassa eikä meillä ollut antaa rahaa hänelle.
Tarjosimme hänelle puolet meidän ruuista -
mutta hän sanoi, ettei ole nälkäinen.
Kerroimme hänelle Jeesuksesta.
Kerroimme sen sanoman, minkä tuli sydämelle juuri hänelle.
Ajankohtainen ja osuva sanoma.
Se kerto Jumalan rakkaudesta, Jeesuksessa, häntä kohtaan.
Sen jälkeen tapahtui asioita, joita en vieläkään käsitä.
Hän ilmestyi myöhemminkin metrotunnelissa meidän kohdalle.
Hän hyppäsi portin yli, jossa yleensä pitäisi maksaa.
Hän meni metrojen suuntaan ja katosi.
Kun matkustimme metrolla, liikenne pysähtyi useita kertoja.
Kaikki metrot, jotka olivat liikenteessä, pysähtyivät.
Sieltä kuulutettiin, että on jonkinlainen häiriö liikenteessä.
En tiennyt syytä, mutta niistä asioista minulle laskeutui mieleen, -
kauan, kauan sitten aiemmassa jaksossa kertomani asia siitä, -
kun olin itse tullut uskoon ja matkustin kotia kohti.
Junan edessä, jolla matkustin, -
oli nuori mies, joka oli menehtynyt junan eteen.
Metrotunnelissa minulle tuli voimakkaana -
se sama kokemus mieleen.
Tuolloin, yli 10-vuotta sitten, -
en saanut mahdollisuutta kertoa tuolle ihmiselle Jeesuksesta.
Nyt olin saanut kertoa Jeesuksesta.
Raamatussa lukee, Sananlaskut 24:11:
"Pelasta ne, joita kuolemaan viedään, -
pysäytä ne, jotka surmapaikalle hoippuvat."
Tämä on meidän rukousaihe.
Oi Herra, pelasta ne, jotka surmapaikalle hoippuvat.
Pelasta heidät kuoleman tieltä. Pelasta meidän lähimmäisemme.
Pysäytä heidät, jotka ovat menossa kohti iankaikkista kuolemaa, -
iankaikkista eroa sinusta ja kohti kadotusta.
Auta Herra. Armahda ja pelasta.
Kiitos Herra, että Sinä voit tehdä sen.
Ystävät!! Katselkaa Herran tekoja.
Tekstitys: Kati Lakanen